Expertný systém

Expertný systém je aplikačný počítačový program alebo systém kooperujúcich programov, ktorý rozhoduje alebo rieši problémy v istej špecializovanej oblasti (financie, medicína, a i.) s použitím znalostí a pravidiel definovaných expertami z príslušnej oblasti. Expertné systémy sa vytvárajú pre kognitívne riešenie problémov na expertnej úrovni. Ide o také problémy, pre ktoré nie sú známe riešiace algoritmy. Algoritmy stelesnené v expertných systémoch zodpovedajú všeobecným metódam vyhľadávania vhodných riešiacich postupov. Tieto metódy nie sú špecifické pre jednotlivé problémy. Korešpondujú so všeobecne platnými postupmi cieleného prehľadávania tzv. problémového priestoru.

 Architektúra expertných systémov 
Jednotlivé programové celky tejto sústavy sú prvkami funkčne vymedzených a svojím poslaním odlišných modulov, ktorých vzájomné väzby vytvárajú architektúru znalostného systému. Súbor znalostí zahrnutých v expertom systéme sú formálneho aj heuristickeho charakteru s možnosťou fuzzy prístupu k riešeniu úlohy. Vedomosti experta sú vyjadrené explicitne v podobe bázy vedomostí (znalostí) a je stanovená stratégia ich využívania. Množina údajov pre konkrétne riešený prípad je bázou údajov (dát). Inferenčný (odvodzovací) mechanizmus pracujúci s bázou vedomosti a údajov tvorí jadro expertného systému.

Zložky expertných systémov sú:
 báza vedomostí a báza údajov - sú to pasívne zložky,
 inferenčný mechanizmus - aktívna zložka, pretože napodobňuje spôsobilosti experta uvažovať.

Expertný systém (ES) je systém, ktorý poskytuje rady týkajúce sa optimálneho výberu, vie diagnostikovať problém a podáva odporúčanie na vyriešenie problému. V zásade ES používa ľudské znalosti na vyriešenie reálneho problému, ktorý by na vyriešenie normálne vyžadoval ľudskú inteligenciu, respektíve špecialistu – experta. 

 Použitie 
Expertné systémy sú pododvetvím umelej inteligencie. Príkladmi sú systémy na podporu lekárskej diagnostiky alebo na analýzu vedeckých údajov. Prvé práce na takomto softvéri boli vykonané v 1960-tych rokoch. Expertné systémy sa tiež používajú v komerčných účeloch od 1980-tych rokov. Podpora expertných systémov je potrebná tam, kde chýbajú experti alebo kde výpočtové kapacity ľudských odborníkov nepostačujú vzhľadom na zložitosť problému a obrovské množstvo spracovávaných údajov. Účinnosť expertných systémov je úmerná zložitosti problému a rozdielu v zručnostiach medzi expertom a bežným používateľom. Tento rozdiel je výraznejší, čím zložitejšia a mnohostrannejšia je problémová oblasť. Tento aspekt sa ešte viac zvýrazňuje, ak sú príslušné znalosti heterogénne štruktúrované a oblasť nie je formálne definovaná, pričom prevažne dominuje empirické poznanie.

Využitie umelej inteligencie v oblasti nehnuteľností môže pomôcť profesionálom zvýšiť efektivitu a zlepšiť znalosť trhu. Analýzou údajov a trendov môžu makléri ľahšie odhaľovať príležitosti a nachádzať potenciálnych kupujúcich. Používanie online nástrojov interakcie tiež môže pomôcť maklérom nadviazať osobnejšie vzťahy s kupujúcimi, čím posilňujú dôveru a autoritu.

Expertné systémy sa používajú v mnohých oblastiach:
 Internetové vyhľadávacie systémy, ktoré umožňujú používateľom nájsť relevantné webové stránky na základe vyhľadávacieho dopytu;
 špecializované nástroje, ktoré pomáhajú lekárovi diagnostikovať ochorenie;
 nástroje používané na diagnostiku porúch automobilov;
 špecializované nástroje, ktoré pomáhajú inžinierovi navrhovať produkt. Prvými z nich, vyvinutými spoločnosťou IBM, boli Dendral, potom Mycin a ďalšie;
 programy vyvinuté pre šachistov alebo hráčov v go, ktoré dokážu analyzovať pozície a navrhnúť najlepší možný ťah pre hráča alebo počítač;
 Vo bridži problém vyriešil Will-Bridge vďaka expertnému systému prepojenému so simulačným enginom, čo vytvorilo koncepciu hybridnej umelej inteligencie; vynález spätného alebo dvojstupňového expertného systému tiež umožnil vyriešiť problém „negatívneho vysvetlenia“;
 nástroje vyvinuté na pomoc podnikom pri rozhodovaní;
 odporúčacie systémy (napr. pre online nákupy) využívajúce fuzzy logiku a spätné reťazce;
 systémy zabezpečujúce rozpoznávanie reči;
 systémy zabezpečujúce automatický preklad;
 systémy zabezpečujúce spracovanie prirodzeného jazyka.

 Referencie 

 Externé odkazy 


Kategória:Informačné systémy